pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการท่องเที่ยวสนทนาสดมาตรการช่วยเหลือผู้ประกอบการธุรกิจนำเที่ยวในรายการสถานีประชาชน [กระทรวงการท่องเที่ยวเเละกีฬา]
วันพฤหัสบดีที่ 7 พฤษภาคม 2563
กรมการท่องเที่ยวสนทนาสดมาตรการช่วยเหลือผู้ประกอบการธุรกิจนําเที่ยวในรายการสถานีประชาชน [กระทรวงการท่องเที่ยวเเละกีฬา]
กรมการท่องเที่ยวสนทนาสดมาตรการช่วยเหลือผู้ประกอบการธุรกิจนําเที่ยวในรายการสถานีประชาชน
วันพฤหัสบดีที่ 7 พฤษภาคม พ.ศ. 2563 เวลา 14.00 น. อธิบดีกรมการท่องเที่ยว มอบหมายให้ นางสาววันทนา แจ้งประจักษ์ รองอธิบดีกรมการท่องเที่ยว ในฐานะ นายทะเบียนธุรกิจนําเที่ยวและมัคคุเทศก์กลาง เข้าร่วมสนทนาสดในรายการ สถานีประชาชน เพื่อพูดคุยถึงรายละเอียดมาตรการช่วยเหลือกลุ่มผู้ประกอบการธุรกิจนําเที่ยว ในการขอรับเงินหลักประกันการประกอบธุรกิจนําเที่ยวคืนวันพฤหัสบดีที่ 7 พฤษภาคม พ.ศ. 2563เวลา 14.00 น.
อธิบดีกรมการท่องเที่ยวมอบหมายให้ นางสาววันทนา แจ้งประจักษ์ รองอธิบดีกรมการท่องเที่ยว ในฐานะ
นายทะเบียนธุรกิจนําเที่ยวและมัคคุเทศก์กลาง เข้าร่วมสนทนาสดในรายการสถานีประชาชน เพื่อพูดคุยถึงรายละเอียดมาตรการช่วยเหลือกลุ่มผู้ประกอบการธุรกิจนําเที่ยว ในการขอรับเงินหลักประกันการประกอบธุรกิจนําเที่ยวคืน ซึ่งเป็นการช่วยเหลือผู้ประกอบการธุรกิจนําเที่ยว ที่ได้รับผลกระทบจากการระบาดของเชื้อไวรัสโคโรนา 2019 (โควิด-19 ) อีกทั้งเป็นการประชาสัมพันธ์ให้ทราบ ขั้นตอน วิธีการ การดําเนินการลงทะเบียนเพื่อรับเงินหลักประกันคืน และ เป็นการทําความเข้าใจต่อกลุ่มผู้ประกอบการธุรกิจนําเที่ยว ณ สถานีโทรทัศน์ ไทยพีบีเอส (Thai PBS)ถนนวิภาวดีรังสิต กรุงเทพมหานคร
รัฐบาลไทย-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 พฤษภาคม 2563 [กระทรวงสาธารณสุข]
วันอาทิตย์ที่ 3 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่3 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.25ของผู้ป่วยทั้งหมด (กลับบ้าน 7 ราย รวมกลับบ้านสะสม 2,739 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 176 ราย หรือคิดเป็นร้อยละ 5.93 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 3 ราย (ลําดับที่ 2,967- 2,969) เป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย ซึ่งเป็นผู้สัมผัสในครอบครัว และคนไทยเดินทางมาจากมาเลเซีย เข้า Local Quarantine ที่นราธิวาส 1 ราย ไม่มีรายงานผู้เสียชีวิต
จากรายงานผู้ติดเชื้อรายใหม่วันนี้ สาเหตุหลักมาจากการสัมผัสในครอบครัว เป็น สามี-ภรรยา ซึ่งสอดคล้องกับภาพรวมของประเทศ ที่มีผู้ติดเชื้อสูงสุดจากการสัมผัสในครอบครัว การประกอบอาชีพเสี่ยง และการเดินทางกลับจากต่างประเทศ สะท้อนให้เห็นว่าประชาชนบางส่วนยังไม่ปฏิบัติตามมาตรการรักษาระยะห่างภายในบ้านอย่างเคร่งครัดเพียงพอ จึงทําให้เกิดการติดเชื้อในครอบครัวได้ นอกจากนี้ผู้ที่เดินทางกลับภูมิลําเนาในช่วงเวลานี้ ยังถือว่ามีความเสี่ยงสูงที่จะนําเชื้อไปติดให้กับคนที่ภูมิลําเนาหรือคนใกล้ชิด ขอให้ยังคงเข้มมาตรการรักษาระยะห่าง สวมหน้ากากอนามัย ล้างมือบ่อยๆ
ส่วนการรวมกลุ่มสังสรรค์ ตั้งวงเหล้า หรือตั้งวงกินหมูกระทะ ยังคงเป็นอีกปัจจัยหนึ่งที่ทําให้เกิดความเสี่ยงในการแพร่เชื้อระหว่างกันได้โดยง่าย ขอให้ประชาชนอดทนอีกระยะหนึ่ง หลีกเลี่ยงไม่นําพาตัวเองไปสัมผัสกับความเสี่ยงต่างๆ ที่ก่อให้เกิดโรค และไม่นําเชื้อจากภายนอกเข้ามาติดคนในบ้าน การผ่อนปรนมาตรการบังคับใช้ไม่ได้หมายความว่าทุกคนจะผ่อนคลายหรือกลับไปใช้ชีวิตอย่างเดิมได้ ต้องมีวินัย ป้องกันตัวเองอย่างเต็มที่ “ไม่สัมผัสบริเวณใบหน้า ตา จมูก ปาก กินร้อน ช้อนส่วนตัว ล้างมือ เว้นระยะห่าง สวมหน้ากากอนามัย” คือเกราะป้องกันตัวเองจากเชื้อโรคได้ดีที่สุด
สรุปภาพรวมวันนี้มีผู้ป่วยรายใหม่ 3 ราย กลับบ้านวันนี้ 7 ราย รวมสะสม 2,739 ราย ยังรักษาอยู่ในโรงพยาบาล 176 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,969
รัฐบาลไทย-ข่าวทำเนียบรัฐบาล-ทส.ร่วมบริจาคเงินช่วยเหลือผู้ประสบอุทกภัยภาคเหนือและภาคตะวันออกเฉียงเหนือ
วันศุกร์ที่ 4 สิงหาคม 2560
ทส.ร่วมบริจาคเงินช่วยเหลือผู้ประสบอุทกภัยภาคเหนือและภาคตะวันออกเฉียงเหนือ
กระทรวงทรัพยากรธรรมชาติและสิ่งแวดล้อม นําโดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเงิน จํานวน 1,299,999 บาท เพื่อช่วยเหลือผู้ประสบอุทกภัยในภาคเหนือ และภาคตะวันออกเฉียงเหนือ ณ ตึกสันติไมตรี ทําเนียบรัฐบาล
วันนี้ (4 ส.ค.60) กระทรวงทรัพยากรธรรมชาติและสิ่งแวดล้อม นําโดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเงิน จํานวน 1,299,999 บาท เพื่อช่วยเหลือผู้ประสบอุทกภัยในภาคเหนือและภาคตะวันออกเฉียงเหนือ โดยในโอกาสนี้ พลเอก ประยุทธ์ จันทร์โอชา นายกรัฐมนตรี ให้เกียรติรับมอบเงินบริจาค ในงาน “ประชารัฐร่วมใจ ใต้ร่มพระบารมี” ณ ตึกสันติไมตรี ทําเนียบรัฐบาล
สืบเนื่องจากรัฐบาลจัดงาน “ประชารัฐร่วมใจ ใต้ร่มพระบารมี” เพื่อรับบริจาคเงินช่วยเหลือผู้ประสบอุทกภัยในภาคเหนือและภาคตะวันออกเฉียงเหนือ เพื่อเป็นกําลังใจและช่วยเหลือพี่น้องชาวไทยที่กําลังประสบอุทกภัย
ทั้งนี้ ขอเชิญชวนประชาชนทุกภาคส่วน ร่วมบริจาคเงินสบทบเข้า “กองทุนเงินช่วยเหลือผู้ประสบสาธารณภัย สํานักนายกรัฐมนตรี” ผ่านบัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067 - 0 - 06895 - 0 เพื่อรัฐบาลจะได้นําเงินบริจาคไปช่วยเหลือประชาชนที่ได้ผลกระทบและความเดือดร้อนจากสถานการณ์น้ําท่วมโดยเร่งด่วนต่อไป
ที่มาภาพประกอบข่าว : กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เยืยน สปป.ลาว ร่วมการประชุมเจ้าหน้าที่อาวุโสอาเซียน ด้านโทรคมนาคมและเทคโนโลยีสารสนเทศ (TELSOM) ครั้งที่ 20
วันพฤหัสบดีที่ 31 ตุลาคม 2562
ปลัดกระทรวงดิจิทัลฯ เยืยน สปป.ลาว ร่วมการประชุมเจ้าหน้าที่อาวุโสอาเซียน ด้านโทรคมนาคมและเทคโนโลยีสารสนเทศ (TELSOM) ครั้งที่ 20
ปลัดกระทรวงดิจิทัลฯ เยืยน สปป.ลาว ร่วมการประชุมเจ้าหน้าที่อาวุโสอาเซียน ด้านโทรคมนาคมและเทคโนโลยีสารสนเทศ (TELSOM) ครั้งที่ 20
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย ผศ.(พิเศษ) นพ.พลวรรธน์ วิทูรกลชิต รองเลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วมการประชุมเจ้าหน้าที่อาวุโสอาเซียนด้านโทรคมนาคมและเทคโนโลยีสารสนเทศ (TELSOM) ครั้งที่ 20 ระหว่างวันที่ 21 - 22 ตุลาคม 2562 ณ นครหลวงเวียงจันทน์ สาธารณรัฐประชาธิปไตยประชาชนลาว โดยที่ประชุม TELSOM เป็นการประชุมระดับเจ้าหน้าที่อาวุโสอาเซียน ซึ่งมีการพิจารณาเพื่อสรุปความก้าวหน้าของการดําเนินโครงการตามแผนแม่บท ASEAN ICT Masterplan 2020 โดยผลการประชุมสภาหน่วยงานกํากับดูแลกิจการโทรคมนาคมแห่งอาเซียน (ATRC) ครั้งที่ 25 ความก้าวหน้าของการจัดทําแผนแม่บท ASEAN Digital Masterplan 2025 การพิจารณาร่างปฏิญญาเวียงจันทน์ (Vientiane Declaration) การพิจารณาปรับขอบเขตการปฏิบัติงาน (TOR) และเปลี่ยนชื่อเป็นสาขา ASEAN Digital Senior Officials’ Meeting ก่อนจะนําเสนอให้ที่ประชุมระดับรัฐมนตรีเพื่อพิจารณาต่อไป นอกจากนี้ อาเซียนได้มีการหารือกับประเทศคู่เจรจาของอาเซียน ได้แก่ จีน ญี่ปุ่น สาธารณรัฐเกาหลี อินเดีย สหรัฐฯ สหภาพยุโรป และสหภาพโทรคมนาคมระหว่างประเทศ (ITU) โดยปลัดกระทรวงดิจิทัลฯ ได้มีการหารือทวิภาคีร่วมกับ นางสาวรูธ เบอร์รี (Ms. Ruth Berry) รองผู้อํานวยการด้านนโยบายการสื่อสารและสารสนเทศ กระทรวงการต่างประเทศ สหรัฐอเมริกา เพื่อส่งเสริมความร่วมมือ แลกเปลี่ยนข้อมูลด้านนโยบาย และพัฒนาศักยภาพบุคลากร ด้านความมั่นคงปลอดภัยไซเบอร์ เศรษฐกิจดิจิทัล รวมถึงเทคโนโลยี 5G
**********************
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมสถาบันเพื่อการยุติธรรมแห่งประเทศไทย
วันจันทร์ที่ 26 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมสถาบันเพื่อการยุติธรรมแห่งประเทศไทย
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมสถาบันเพื่อการยุติธรรมแห่งประเทศไทย
ในวันศุกร์ที่ ๒๓ กุมภาพันธ์ ๒๕๖๑ เวลา ๑๔.๐๐ น.
ณ สถาบันเพื่อการยุติธรรมแห่งประเทศไทย ถนนวิทยุ กรุงเทพฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมสถาบันเพื่อการยุติธรรมแห่งประเทศไทย
โดยมี ศาสตราจารย์พิเศษ ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย
พร้อมด้วยผู้บริหารสถาบันเพื่อการยุติธรรมแห่งประเทศไทย ให้การต้อนรับ
โอกาสนี้ รองนายกรัฐมนตรี และรัฐมนตรีว่าการกระทรวงยุติธรรม ได้รับฟังบรรยายสรุปบทบาท
ภารกิจของสถาบันเพื่อการยุติธรรมแห่งประเทศไทยในด้านต่างๆ อาทิ การส่งเสริมการอนุวัติมาตรฐาน
และบรรทัดฐานของสหประชาชาติเกี่ยวกับการดําเนินกระบวนการยุติธรรมทางอาญา
รวมทั้งการพัฒนาองค์ความรู้ด้านหลักนิติธรรม การศึกษาวิจัยและเผยแพร่ โดยเฉพาะข้อกําหนดสหประชาชาติ
ว่าด้วยการปฏิบัติต่อผู้ต้องขังหญิงในเรือนจํา และมาตรการที่มิใช่การคุมขังสําหรับผู้กระทําความผิดหญิง
หรือ ข้อกําหนดกรุงเทพ การเสริมบทบาทองค์กรในการเป็น Active-PNI
โดยการสนับสนุนการอนุวัติ UN Standards and Norms ในประเทศไทยและอาเซียน ผ่านการเผยแพร่องค์ความรู้
การวิจัย การผลักดันนโยบายในประเด็นที่เกี่ยวข้อง รวมทั้งการพัฒนาศักยภาพบุคลากรในกระบวนการยุติธรรมไทย
และต่างชาติผ่านหลักสูตรต่าง ๆ หรือการสร้างเครือข่ายสนับสนุนการทํางานของประเทศไทย
ต่อเป้าหมายการพัฒนาอย่างยั่งยืน (SDGS) ข้อ ๑๖ ด้านหลักนิติธรรม
นอกจากนี้ ได้มีการหารือร่วมกันถึงบทบาทนําของรัฐมนตรีว่าการกระทรวงยุติธรรมในเวทีสหประชาชาติ
ด้านการป้องกันอาชญากรรมและความยุติธรรมทางอาญา (Commission of Crime Prevention Criminal Justice : CCPCJ)
ซึ่งเป็นเวทีกําหนดนโยบายสําคัญอีกเวทีหนึ่งของ UNODC เพื่อเตรียมท่าทีของประเทศไทยสําหรับการประชุม Crime Congress
ในปี พ.ศ.๒๕๖๓ ซึ่งรัฐบาลญี่ปุ่นเป็นเจ้าภาพ รวมถึงการเข้าร่วมการประชุมคณะกรรมาธิการด้านการป้องกันอาชญากรรม CCPCJ
ซึ่งกําหนดจัดขึ้นในเดือนพฤษภาคม ๒๕๖๑ ณ กรุงเวียนนา ประเทศออสเตเรีย รวมถึงความคืบหน้าในการจัดประชุม
High Level Conference on Sustainable Devolopment,Crime Prevention,and Safe Societies
ซึ่งกําหนดจัดขึ้นในวันที่ ๕ มีนาคม ๒๕๖๑ ณ ศูนย์การประชุมสหประชาชาติ (UN)
เพื่อเป็นเวทีแลกเปลี่ยนความคิดเห็นร่วมกันระหว่างหน่วยงานในกระบวนการยุติธรรม เพื่อนําไปสู่การพัฒนาอย่างยั่งยืนต่อไปด้วย
รัฐบาลไทย-ข่าวทำเนียบรัฐบาล-เชื้อไวรัสโควิด-19 สามารถติดอยู่บนแว่นตาได้หรือไม่ ??
วันอาทิตย์ที่ 21 มิถุนายน 2563
เชื้อไวรัสโควิด-19 สามารถติดอยู่บนแว่นตาได้หรือไม่ ??
เชื้อไวรัสโควิด-19 สามารถติดอยู่บนแว่นตาได้หรือไม่
Q : เชื้อไวรัสโควิด-19 สามารถติดอยู่บนแว่นตาได้หรือไม่ ??
A : ได้ โดยติดเชื้อฯ จากการใช้มือที่ปนเปื้อนไวรัสฯ ไปจับแว่น ซึ่งเชื้อสามารถติดอยู่ได้หลายชั่วโมงหรือเป็นวัน
ซึ่งมีวิธีการป้องกัน คือ 1.หมั่นทําความสะอาดแว่นบ่อยขึ้น 2.ลดการจับหรือขยับแว่นน้อยลง 3.ล้างมือก่อนใส่และหลังถอดแว่นทุกครั้ง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 กรกฎาคม 2563 [กระทรวงสาธารณสุข]
วันเสาร์ที่ 11 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 กรกฎาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่11 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 14 ราย เป็นผู้ที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (บาห์เรน 1 ราย, สหรัฐอเมริกา 1 ราย, ซูดาน 12 ราย,) มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,088 ราย หรือคิดเป็นร้อยละ 96.02 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 70 ราย หรือร้อยละ 2.18 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,216 ราย
สําหรับผู้ติดเชื้อรายใหม่วันนี้ยังคงเป็นผู้ที่เดินทางกลับจากต่างประเทศ จํานวน 14 ราย ได้แก่
จากประเทศบาห์เรน 1 ราย อายุ 42 ปี เดินทางถึงไทยวันที่ 28 มิถุนายน 2563 และจากประเทศสหรัฐอเมริกา 1 ราย อายุ 31 ปี เดินทางถึงไทยวันที่ 5 กรกฎาคม 2563 ทั้งสองรายเป็นเพศหญิง สัญชาติไทย เข้าพักใน State Quarantine ตรวจหาเชื้อ วันที่ 9 กรกฎาคม 2563 ผลพบเชื้อ ไม่มีอาการ
จากประเทศซูดาน 12 ราย ทุกราย ได้รับการคัดกรองตรวจหาเชื้อที่ด่านควบคุมโรคฯ โดย
รายที่ 1 – 11 เป็นเพศชาย 5 ราย เพศหญิง 6 ราย สัญชาติไทย เดินทางถึงประเทศไทย วันที่ 10 กรกฎาคม 2563 อายุระหว่าง 19 - 31 ปี มีอาการไข้ ไอ เจ็บคอ มีน้ํามูก ผลพบเชื้อ เข้ารับการรักษา ใน จ.ฉะเชิงเทรา
3 ราย และ จ.สมุทรปราการ 8 ราย
รายที่ 12 เป็นเพศหญิง อายุ 9 ปี สัญชาติซูดาน เดินทางถึงประเทศไทย วันที่ 10 กรกฎาคม 2563 ผลพบเชื้อ ไม่มีอาการ เข้ารับการรักษาในโรงพยาบาล กทม.
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า แม้ว่าขณะนี้ไม่มีรายงานผู้ติดเชื้อในประเทศต่อเนื่องเป็นเวลา 47 วันแล้ว คนไทยต้องไม่ประมาท การ์ดอย่าตก ช่วยกันลดความเสี่ยงให้มากที่สุด หลีกเลี่ยงการเข้าพื้นที่แออัด สวมหน้ากาก ล้างมือบ่อยๆ เป็นการป้องกันตัวเองไม่ให้ติดเชื้อ ประกอบกับมาตรการทางสาธารณสุข เพื่อป้องกันการแพร่เชื้อ รวมทั้งการค้นหาเชิงรุกในกลุ่มเสี่ยง ซึ่งหากทําให้ประเทศปลอดโรค เราปลอดภัย จะทําให้ประเทศไทยสามารถเดินหน้าต่อไปได้
******************************
11 กรกฎาคม 2563
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 22 - 28 พฤษภาคม 2563
วันศุกร์ที่ 29 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 22 - 28 พฤษภาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 22 - 28 พฤษภาคม 2563 พบการกระทําผิด จํานวน 456 คดี คิดเป็นเงินค่าปรับ 7.76 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 22 - 28 พฤษภาคม 2563) พบว่ามีการกระทําผิด จํานวน 456 คดี คิดเป็นเงินค่าปรับ 7.76 ล้านบาท โดยแยกเป็น สุรา จํานวน 308 คดี ค่าปรับ 2.84 ล้านบาท ยาสูบ จํานวน 99 คดี ค่าปรับ 2.81 ล้านบาท ไพ่ จํานวน 10 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 11 คดี ค่าปรับ 0.80 ล้านบาท น้ําหอม จํานวน 1 คดี ค่าปรับ จํานวน 0.04 ล้านบาท รถจักรยานยนต์ จํานวน 17 คดี ค่าปรับ จํานวน 0.88 ล้านบาท และสินค้าอื่น ๆ จํานวน 10 คดี ค่าปรับ 0.33 ล้านบาท โดยมีของกลางแยกเป็นน้ําสุรา จํานวน 34,164.350 ลิตร ยาสูบ จํานวน 6,049 ซอง ไพ่ จํานวน 481 สํารับ น้ํามันและผลิตภัณฑ์น้ํามัน จํานวน 79,831 ลิตร น้ําหอม จํานวน 1,000 ขวด รถจักรยานยนต์ จํานวน 20 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 28 พฤษภาคม 2563 พบว่ามีการกระทําผิด จํานวน 19,370 คดี คิดเป็นเงินค่าปรับ 329.02 ล้านบาท โดยแยกเป็น สุรา จํานวน 11,005 คดี ค่าปรับ 112.67 ล้านบาท ยาสูบ จํานวน 5,800 คดี ค่าปรับ 135.33 ล้านบาท ไพ่ จํานวน 406 คดี ค่าปรับ 6.38 ล้านบาท น้ํามันและผลิตภัณฑ์น้ํามัน จํานวน 895 คดี ค่าปรับ 30.79 ล้านบาท น้ําหอม จํานวน 42 คดี ค่าปรับ 1.31 ล้านบาท รถจักรยานยนต์ จํานวน 855 คดี ค่าปรับ จํานวน 19.54 ล้านบาท และสินค้าอื่น ๆ จํานวน 367 คดี ค่าปรับ 23.00 ล้านบาท โดยมีของกลางแยกเป็นน้ําสุรา จํานวน 1,257,051.310 ลิตร ยาสูบ จํานวน 345,261 ซอง ไพ่ จํานวน 58,545 สํารับ น้ํามันและผลิตภัณฑ์น้ํามัน จํานวน 2,084,665.000 ลิตร น้ําหอม จํานวน 40,940 ขวด รถจักรยานยนต์ จํานวน 949 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กรมบัญชีกลางประกาศรายชื่อผู้เข้ารับการอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 7
วันศุกร์ที่ 3 มกราคม 2563
กรมบัญชีกลางประกาศรายชื่อผู้เข้ารับการอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 7
กรมบัญชีกลางจัดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 7  มีผู้ได้รับการคัดเลือกเข้ารับการฝึกอบรม จํานวน 97 ราย
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้เปิดรับสมัครเข้ารับการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 7 โดยกําหนดอบรมระหว่างวันที่ 8 มกราคม 2563 ถึงวันที่ 13 มิถุนายน 2563 มีวัตถุประสงค์เพื่อเติมเต็มศักยภาพนักบริหารระดับสูงให้รอบรู้การบริหารงานด้านการเงินการคลังภาครัฐ ซึ่งจะส่งผลให้การบริหารงบประมาณของแผ่นดินมีความถูกต้องโปร่งใส และเกิดประโยชน์สูงสุด โดยได้เปิดรับสมัครบุคคลที่สนใจเข้ารับการคัดเลือกให้เข้ารับการฝึกอบรม ระหว่างวันที่ 8 พฤศจิกายน 2562 ถึงวันที่ 11 ธันวาคม 2562 ที่ผ่านมา และขณะนี้คณะกรรมการบริหารหลักสูตรนักบริหารการเงินการคลังภาครัฐระดับสูง (บงส.) ได้พิจารณาคัดเลือกรายชื่อผู้สมัครที่ได้รับการคัดเลือกเข้ารับการฝึกอบรมแล้ว โดยมีจํานวนผู้สมัครเข้าร่วมการอบรม จํานวน 97 ราย
กรมบัญชีกลางจะมีพิธีเปิด ปฐมนิเทศ และกิจกรรมกลุ่มสร้างเครือข่าย ในวันที่ 8 มกราคม 2563 ณ ห้องประชุม ชั้น 7 กรมบัญชีกลาง โดยผู้สมัครเข้ารับการฝึกอบรมสามารถตรวจสอบรายชื่อและดูรายละเอียดเพิ่มเติมได้ที่ เว็บไซต์กรมบัญชีกลาง www.cgd.go.th (หัวข้อ ข่าวฝึกอบรม) และเพจหลักสูตรนักบริหารการเงินระดับสูง (บงส.) https://fprogramcgd.blogspot.com/
“กรมบัญชีกลาง ในฐานะหน่วยงานกลางที่มีภารกิจในการกํากับดูแลการเบิกจ่ายเงินของแผ่นดินให้เกิดประโยชน์สูงสุด ได้วางกรอบหลักเกณฑ์และแนวปฏิบัติด้านการเงิน การคลัง การบัญชี การตรวจสอบภายใน และการพัสดุภาครัฐ ให้หน่วยงานภาครัฐถือปฏิบัติได้โดยถูกต้อง มีวินัย คุ้มค่า โปร่งใส สามารถตรวจสอบได้ และตระหนักถึงการพัฒนาเพื่อเติมเต็มศักยภาพความสามารถของบุคลากรด้านการเงินการคลังภาครัฐ โดยเฉพาะผู้บริหารระดับสูงของหน่วยงานที่จําเป็นต้องมีความรู้ ความเข้าใจในองค์ความรู้ที่เกี่ยวข้องกับการกํากับดูแลและการบริหารจัดการด้านการเงินการคลัง เพื่อสามารถบริหารงานในฐานะผู้บริหารงานหน่วยงานได้อย่างมีประสิทธิภาพ ส่งผลให้การบริหารเงินงบประมาณของแผ่นดินเกิดประโยชน์สูงสุด กรมบัญชีกลางจึงได้จัดให้มีโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 7” ขึ้น โฆษกกรมบัญชีกลางกล่าวทิ้งท้าย
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน 8 ปี ETDA “Future Economy and Internet Governance : Big Change to Big Chance”
วันพุธที่ 25 กรกฎาคม 2561
รมว.ดิจิทัลฯ ปาฐกถาพิเศษในงาน 8 ปี ETDA “Future Economy and Internet Governance : Big Change to Big Chance”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “The Key Success Factors of Future Economy” ในงาน 8 ปี ETDA “Future Economy and Internet Governance : Big Change to Big Chance” โดยสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA หน่วยงานในสังกัดกระทรวงฯ จัดขึ้น ระหว่างวันที่ 23–25 กรกฎาคม 2561 ณ รอยัล พารากอนฮอลล์ สยามพารากอน โดยมี พลอากาศเอก ประจิน จั่นตอง รองนายกรัฐมนตรี เป็นประธานพิธีเปิดงานฯ ซึ่ง รมว.กระทรวงดิจิทัลฯ ได้กล่าวถึงการจัดงานฯครั้งนี้ว่า เป็นไปตามแนวนโยบายของรัฐบาลที่ต้องการผลักดันประเทศไทยให้ใช้เทคโนโลยีและนวัตกรรมในการขับเคลื่อนเศรษฐกิจตั้งแต่ฐานรากเพื่อเข้าถึงชุมชนและในทุกระดับ โดยจะช่วยกระตุ้นให้ทุกองค์กรและทุกคนเห็นถึงคุณค่าและความสําคัญของการนําเทคโนโลยีดิจิทัลมามีบทบาทขับเคลื่อนประเทศไทยสู่ Digital Thailand อย่างเต็มรูปแบบ รวมทั้งเสริมสร้างองค์ความรู้ ถ่ายทอดประสบการณ์และแนวทางปฏิบัติที่ดีในการนําเทคโนโลยีดิจิทัลมาใช้เพิ่มมูลค่าทางเศรษฐกิจแก่ประเทศ ตลอดจนเพิ่มศักยภาพแก่ผู้ประกอบการ และสร้างงานให้กับประชาชน รวมทั้งช่วยกระตุ้นให้เกิดความสนใจที่จะนําไปสู่การลงทุนด้านดิจิทัลของบริษัทชั้นนําด้านเทคโนโลยีดิจิทัลทั้งในและต่างประเทศ เมื่อวันที่ 23 กรกฎาคม 2561 ณ รอยัล พารากอน ฮอลล์ ชั้น 5 ศูนย์การค้าสยามพารากอน ถนนพระรามที่ 1 เขตปทุมวัน กรุงเทพฯ
************************
รัฐบาลไทย-ข่าวทำเนียบรัฐบาล-ธ.ก.ส.ร่วมกับจังหวัดสุรินทร์ จัดแข่งขันจักรยาน “รวมใจภักดิ์ รักษ์ ซแรย์อทิตยา” ชิงถ้วยประทานพระเจ้าหลานเธอพระองค์เจ้าอทิตยาทรกิติคุณ หนุนการท่องเที่ยวชุมชน
วันเสาร์ที่ 3 กุมภาพันธ์ 2561
ธ.ก.ส.ร่วมกับจังหวัดสุรินทร์ จัดแข่งขันจักรยาน “รวมใจภักดิ์ รักษ์ ซแรย์อทิตยา” ชิงถ้วยประทานพระเจ้าหลานเธอพระองค์เจ้าอทิตยาทรกิติคุณ หนุนการท่องเที่ยวชุมชน
ธ.ก.ส. ร่วมกับจังหวัดสุรินทร์ จัดกิจกรรมแข่งขันจักรยาน “รวมใจภักดิ์ รักษ์ ซแรย์อทิตยา” ชิงถ้วยประทานพระเจ้าหลานเธอพระองค์เจ้าอทิตยาทรกิติคุณในวันเสาร์ที่ 10 ก.พ.นี้
ธ.ก.ส. ร่วมกับจังหวัดสุรินทร์ จัดกิจกรรมแข่งขันจักรยาน “รวมใจภักดิ์ รักษ์ ซแรย์อทิตยา” ชิงถ้วยประทานพระเจ้าหลานเธอพระองค์เจ้าอทิตยาทรกิติคุณในวันเสาร์ที่ 10 ก.พ.นี้ เพื่อจุดประกายการท่องเที่ยวชุมชนที่มีความงดงามทางธรรมชาติ เส้นทางที่สะดวกปลอดภัย และไฮไลต์สําคัญคือการเยี่ยมชมศูนย์เรียนรู้ด้านการเกษตรตามหลักเศรษฐกิจพอเพียงในโครงการเกษตรอทิตยาทรที่ทรงคุณค่า ให้กับผู้ที่ชื่นชอบการท่องเที่ยวเชิงอนุรักษ์และนิยมการออกกําลังกายเพื่อสุขภาพ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร(ธ.ก.ส.) กล่าวว่า ธ.ก.ส.ร่วมกับจังหวัดสุรินทร์ โดยสนับสนุนจากนายอรรถพร สิงหวิชัย ผู้ว่าราชการจังหวัดสุรินทร์และชมรมจักรยานจังหวัดสุรินทร์ จัดกิจกรรมแข่งขันจักรยาน“รวมใจภักดิ์ รักษ์ ซแรย์อทิตยา” ชิงถ้วยประทานพระเจ้าหลานเธอพระองค์เจ้าอทิตยาทรกิติคุณ พร้อมเงินรางวัล ในวันเสาร์ที่ 10 กุมภาพันธ์ 2561ณ โครงการซแรย์อทิตยาโดยใช้เส้นทางอําเภอเมืองสุรินทร์ และอําเภอปราสาท จังหวัดสุรินทร์ แบ่งเป็น4 ประเภทการแข่งขัน ได้แก่ประเภทเสือหมอบ ประเภทเสือภูเขา ประเภทท่องเที่ยวใจเกินร้อย และประเภท VIPโดยมุ่งหวังที่จะส่งเสริมการออกกําลังกาย และจุดประกายการท่องเที่ยวชุมชนที่มีศักยภาพให้กับผู้ที่สนใจ
นอกจากนี้ยังมีกิจกรรมส่งเสริมการเรียนรู้ทางด้านการเกษตรตามหลักปรัชญาเศรษฐกิจพอเพียงให้กับผู้เข้าร่วมการแข่งขันในระหว่างเส้นทาง อาทิ การศึกษาดูงานโครงการเกษตรอทิตยาทร กิจกรรมแวะชิมอาหารในชุมชน กิจกรรมการมอบพันธุ์ปลา พันธุ์ผักสวนครัว มอบจักรยาน การปลูกต้นไม้ ซึ่งผู้ที่สนใจสามารถสมัครเข้าร่วมการแข่งขันได้ที่เว็ปไซต์www.Thaimtb.comและ ธ.ก.ส.ทุกสาขาในจังหวัดสุรินทร์
ทั้งนี้ ศูนย์เรียนรู้“ซแรย์อทิตยา” นอกจากเป็นสถานที่ในการถ่ายทอดองค์ความรู้ด้านการเกษตรตามหลักปรัชญาเศรษฐกิจพอเพียง ให้กับเกษตรกร นักเรียน นักศึกษารวมถึงประชาชนทั่วไป ซึ่งเป็นประโยชน์ต่อการพัฒนาคุณภาพชีวิตและเศรษฐกิจของคนในชุมชนแล้วพื้นที่โดยรอบยังมีทัศนียภาพทางธรรมชาติที่งดงาม เช่น อ่างเก็บน้ําอําปึล อ่างเก็บน้ําห้วยสเนงศาสนสถาน ร้านค้าชุมชน ร้านอาหารมีองค์ประกอบในด้านวิถีการดําเนินชีวิต การประกอบอาชีพของคนในชุมชนที่เป็นเอกลักษณ์มีเส้นทางการสัญจรที่สะดวก ปลอดภัย จึงเหมาะกับการส่งเสริมการท่องเที่ยวเชิงอนุรักษ์ ซึ่งการแข่งขันครั้งนี้ถือเป็นโอกาสในการแนะนําจุดท่องเที่ยวและเส้นทาง Bike Route แห่งใหม่อีกแห่งหนึ่งของจังหวัดสุรินทร์ ตามแผนพัฒนาชุมชนต้นแบบท่องเที่ยวของ ธ.ก.ส.ที่วางเป้าวางเป้าหมายไว้เบื้องต้น 16 ชุมชน และเพิ่มเป็น 35 ชุมชนในปี 2561 เพื่อกระตุ้นให้เกิดการสร้างงาน สร้างโอกาสในการประกอบอาชีพเสริม เกิดการกระจายรายได้สู่ชุมชนลดปัญหาการย้ายถิ่นฐาน การปลุกจิตสํานึกให้ชาวบ้านเกิดความรักและหวงแหนทรัพยากรธรรมชาติ ตลอดจนประเพณีและวัฒนธรรม อันนําไปสู่การสร้างชุมชนอุดมสุข นายอภิรมย์กล่าว
รัฐบาลไทย-ข่าวทำเนียบรัฐบาล-เชิญชวนผู้ประกอบการจดทะเบียนบริษัท
วันศุกร์ที่ 18 พฤษภาคม 2561
เชิญชวนผู้ประกอบการจดทะเบียนบริษัท
แบบบุคคลธรรมดา ห้างหุ้นส่วน และคณะบุคคล ให้จดทะเบียนเป็นนิติบุคคลหรือบริษัท โดยผู้ที่จดทะเบียนตั้งแต่วันที่ 1 ม.ค. – 31 ธ.ค. 61 จะได้รับสิทธิยกเว้นภาษีเงินได้และภาษีมูลค่าเพิ่ม ร
เชิญชวนผู้ประกอบการจดทะเบียนบริษัท
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนผู้ประกอบการที่ประกอบธุรกิจแบบบุคคลธรรมดา ห้างหุ้นส่วน และคณะบุคคล ให้จดทะเบียนเป็นนิติบุคคลหรือบริษัท โดยผู้ที่จดทะเบียนตั้งแต่วันที่ 1 ม.ค. – 31 ธ.ค. 61 จะได้รับสิทธิยกเว้นภาษีเงินได้และภาษีมูลค่าเพิ่ม รวมทั้งยังสามารถนําค่าใช้จ่ายในการจดทะเบียน ค่าทําบัญชี และค่าสอบบัญชี ไปหักภาษีได้อีก 2 เท่าของรายจ่ายที่เกิดขึ้นจริง เป็นเวลา 5 รอบระยะเวลาบัญชี ทั้งนี้ ธุรกิจ SMEs และ Startup ถือเป็นรากฐานสําคัญทางเศรษฐกิจ เมื่ออยู่ในระบบแล้วจะได้รับประโยชน์จากการสนับสนุนของรัฐบาลโดยเฉพาะมาตรการกระตุ้นเศรษฐกิจ และการเพิ่มขีดความสามารถในการแข่งขัน เช่น มาตรการช้อปช่วยชาติ หรือการลดหย่อนภาษีจากการท่องเที่ยว เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี